
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Παρακατάθεση αποζημίωσης ακινήτων που έχουν 
απαλλοτριωθε! με την 6652/96/24.2.97/6.6.97 
απόφαση Νομάρχη Βοιωτίας για την κατασκευή της 
Γέφυρας της οδού από Δ/ση 3ης Ε.Ο. - Κανναβάρι - 
θίσβη . 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση ρυμοτομικού σχεδίου για την πεζοδρό¬ 
μηση της οδού Κλεισούρας στη Θεσσαλονίκη .... 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται στην Κοινότητα Βαπτιστή Νομού Κιλκίς και 
καθορισμός ειδικών όρων και περιορισμών δόμησής 
του, φερόμενου ως ιδιοκτησίας Κοινότητας Βαπτι¬ 
στή . 

Τροποποίηση ρυμοτομικού σχεδίου πόλης Αλιάρτου 
μεταξύ των Ο.Τ. 178 και 181 για μετατόπιση οικο¬ 
δομικής Γραμμής . 


ΤΕΤΑΡΤΟ Αρ. Φύλλου 331 

20 Μαΐου 1998 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ- 29358 (1) 

Παρακατάθεση αποζημίωσης ακινήτων που έχουν απαλ¬ 
λοτριωθεί με την 6652/96/24.2.97/6.6.97 απόφαση 
Νομάρχη Βοιωτίας για την κατασκευή της Γ έφυρας της 
οδού από Δ/ση 3ης Ε.Ο. - Κανναβάρι - θίσβη. 

(Απόφαση αρ. 7) 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του Ν Δ/τος 797/71 «περί αναγκαστι¬ 
κών απαλλοτριώσεων» (ΦΕΚ 1α/71). 

2. Το Ν. 2218/94 «Περί ίδρυσης Νομαρχιακής Αυτοδιοί¬ 
κησης» (άρθρο 29), όπως τροποποιήθηκε και συμπληρώ¬ 
θηκε με το Ν. 2240/94. 

3. Το υπ’ αριθμ. 32013/21.10.97 γραμμάτιο συστά- 
σεως παρακαταθήκης, σύμφωνα με το οποίο κατατέθηκε 
στο Ταμείο Παρακαταθηκών και Δανείων στη Θήβα το 
ποσό των 5.898.800 δρχ. για την απαλλοτρίωση ακινήτων 
για την κατασκευή της γέφυρας της οδού από Δ/σης 3ης 
Ε.Ο. Κανναβάρι - θίσβη, σύμφωνα με την υπ’ αριθμ. 
6652/96/24.2.97/6.6,97 απόφαση Νομάρχη Βοιωτίας 
(δημοσίευση στο με αριθμ. 1526/18.3.97) φύλλο της ημε¬ 
ρήσιας Τοπικής Εφημερίδας «ΒΟΙΩΤΙΚΗ ΩΡΑ») και την 
362/1997 απόφαση του Μονομελούς Πρωτοδικείου θη- 
βών, με την οποία καθορίστηκαν οι προσωρινές τιμές Μο- 
νάδος αποζημίωσης των ακινήτων που απαλλστριώνο- 
νται. 

Ειδοποιεί τα πρόσωπα που αξιώνουν ή έχουν εμπράγ¬ 
ματα δικαιώματα στο παραπάνω ακίνητο για την υπόψη 
παρακατάθεση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 28 Απριλίου 1998 

Ο Νομάρχης 
ΙΩΑΝΝΗΣ ΣΤΑΜΟΥΛΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

( 2 ) 

Τροποποίηση ρυμοτομικού σχεδίου για την πεζοδρόμηση 
της οδού Κλεισούρας στη Θεσσαλονίκη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν.Δ. της 17.7.1923, άρθρα 3 και 
70, περί εγκρίσεως τροποποιήσεων των σχεδίων πό¬ 
λεων. 

2. Τις διατάξεις του άρθρου 21 Α' του Ν. 1558/85 (ΦΕΚ 
137 Α') «Κυβέρνηση και Κυβερνητικά Όργανα». 

3. Το Π.Δ. 161/84 (ΦΕΚ 54Α') «Ανακατανομή αρμοδιο¬ 
τήτων των Υπουργείων Πολιτισμού και Επιστημών και Χω¬ 
ροταξίας - Οικισμού και Περιβάλλοντος». 

4. Το Π Δ. 358/1986 (ΦΕΚ 158 Α') για τις αρμοδιότητες 
του Υπουργείου Βόρειας Ελλάδας. 

5. Την απόφαση Υ. 704/19.8.88 (ΦΕΚ 575 Β')του Πρω¬ 
θυπουργού «Μετονομασία του Υπουργείου Βόρειας Ελλά¬ 
δας σε Υπουργείο Μακεδονίας - Θράκης». 

6. Την απόφαση ΔΙΛΑΠ/Γ/3046/51009/14.10.94 
(ΦΕΚ 833/τ.Β'/94) του Υπουργείου Πολιτισμού με την 
οποία χαρακτηρίστηκε ως ιστορικός τόπος το ιστορικό κέ¬ 
ντρο της Θεσσαλονίκης. 

7. Τις αποφάσεις 1285/22.7.1996 και 1854/5.12.96 
του Δημοτικού Συμβουλίου του Δήμου Θεσσαλονίκης με 
τις οποίες εγκρίθηκε η τροποποίηση του Ρυμοτομικού 
Σχεδίου για την πεζοδρόμηση της Οδού Κλεισούρας. 

8. Την με αρ. πρωτ. 158/18.12.96 βεβαίωση του Δήμου 
Θεσσαλονίκης ότι με την προτεινόμενη τροποποίηση του 
Ρυμοτομικού Σχεδίου και την πεζοδρόμηση της οδού 
Κλεισούρας καμία ιδιοκτησία δεν γίνεται από άρτια σε μη 
άρτια. 

9. Το έγγραφο 386/11.3.1997 του Υπουργείου Πολιτι¬ 


σμού / 4ης Εφορείας Νεωτ. Μνημείων, η οποία δεν έχει 
αντίρρηση για την πεζοδρόμηση της οδού Κλεισούρας. 

10. Την από 9.4.'97 εισήγηση της Δ/νσης Πολιτισμού 
του Υπουργείου Μακεδονίας - Θράκης. 

11. Την γνωμοδότηση ορ. 47 του Συμβουλίου Χωροτα¬ 
ξίας - Οικισμού και Περιβάλλοντος του Υ.ΜΑ.Θ. στη συνε¬ 
δρίαση του της 19.6.1997. 

12. Το γεγονός ότι από την έκδοση του παρόντος Προε¬ 
δρικού Διατάγματος δεν προκαλείται δαπάνη σε βάρος 
του Κρατικού Προϋπολογισμού ή του Προϋπολογισμού 
του Δήμου Θεσσαλονίκης. 

13. Τη γνωμοδότηση αρ. 55/1998 του Συμβουλίου της 
Επικράτειας, με πρόταση του Υπουργού Μακεδονίας - 
Θράκης, αποφασίζουμε: 

Άρθρο 1 

Εγκρίνεταιη τροποποίηση του Ρυμοτομικού Σχεδίου για 
την πεζοδρόμηση - ανάπλαση της Οδού Κλεισούρας στη 
Θεσσαλονίκη, όπως φαίνεται στο σχεδιάγραμμα κλίμακα 
1:500 που αντίτυπό του δημοσιεύεται με το παρόν διά¬ 
ταγμα, με πρόβλεψη λωρίδας πρόσβασης πλάτους 3,50 
μέτρων σε όλο το μήκος της για την εξυπηρέτηση μόνον 
εκτάκτων αναγκών των κατοίκων και την τροφοδοσία των 
καταστημάτων ορισμένες ώρες της ημέρας. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Μακεδονίας - Θράκης αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 16 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 1626 (3) 

Χαρακτηρισμός ως διατηρητέου του κτιρίου που βρίσκεται 
στην Κοινότητα Βαπτιστή Νομού Κιλκίς και καθορισμός 
ειδικών όρων και περιορισμών δόμησής του, φερόμε- 
νου ως ιδιοκτησίας Κοινότητας Βαπτιστή. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

•Του Ν. 1577/1985 (ΦΕΚ 210 Α') «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο 1 Ν. 
1772/1988 - ΦΕΚ 91 Α ). 

•Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

•Του Π.Δ. 92/1987 (ΦΕΚ 51 Α') «Οργανισμός Υπουρ¬ 
γείου Βόρειας Ελλάδας», όπως τροποποιήθηκε και συ¬ 
μπληρώθηκε με τις διατάξεις του Π.Δ/τος 492/1988 
(ΦΕΚ 224 Α'). 

2. Την απόφαση Υ. 704/19.8.1988 (ΦΕΚ 575 Β') του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 28.11.1997 αιτιολογική έκθεση της Διεύ¬ 
θυνσης Πολιτισμού του Υπουργείου Μακεδονίας - Θρά¬ 
κης. 

4. Τη σύμφωνη απάντηση του Κ.Σ. της Κοινότητας Βα¬ 
πτιστή, βάσει του 11/97 πρακτικού συνεδρίασής του, 
αποφασίζουμε: 

1. Χαρακτηρίζουμε ως διατηρητέο το κτίριο που βρίσκε¬ 
ται στην Κοινότητα Βαπτιστή του Νομού Κιλκίς, φερόμενο 
ως ιδιοκτησίας Κοινότητας Βαπτιστή, που βρίσκεται πα- 
ραπλεύρως και σε απόσταση περίπου 20 μ. από την κε¬ 
ντρική πλατεία, κτισμένο στο οικόπεδο με αριθμό 123 στο 
Ο.Τ. 29, το οποίο φέρεται ότι ανήκει κατά κυριότητα στην 
Κοινότητα Βαπτιστή, όπως φαίνεται στο συνημμένο τοπο¬ 


γραφικό διάγραμμα σε κλίμακα 1:500, που θεωρήθηκε 
από τη Δ/νση Πολιτισμού του ΥΜΑΘ και που σε σμίκρυνση 
αντίτυπό ταυ δημοσιεύεται με την απόφαση αυτή, γιατί 
θεωρείται μορφολογικά και αισθητικά αξιόλογο με ενδια¬ 
φέροντα αρχιτεκτονικά στοιχεία. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επι- 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχροσνιμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου εφόσον δεν αλλοιώνεται ο γενικός αρχι¬ 
τεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

5. Γία οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έγκριση της Επιτροπής Πολε- 
οδομικού και Αρχιτεκτονικού Ελέγχου (ΕΠΑΕ) και της 
Διεύθυνσης Πολιτισμού του Υπουργείου Μακεδονίας - 
Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου της Επικράτειας, εντός προθεσμίας εξήντα (60) ημε¬ 
ρών, αρχόμενης από της επομένης της δημόσιε ύσεώς της 
στην Εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Π.Δ. 18/1989 «Κωδικοποίηση 
Διατάξεων νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Απριλίου 1998 

Ο ΥΠΟΥΡΓΟΣ 

ΦΙΛΙΠΠΟΣ ΠΕ7ΣΑΛΝΙΚΟΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 86014/97 (4) 

Τροποποίηση ρυμοτομικού σχεδίου πόλης Αλιάρτου με¬ 
ταξύ των Ο.Τ. 178 και 181 για μετατόπιση οικοδομικής 

Γ ραμμής. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους» όπως τροποποιήθηκε και 
συμπληρώθηκε μεταγενέστερα». 

2) Τις διατάξεις του Ν. 3200/55 «περί Διοικητικής απο¬ 
κέντρωσης» όπως τροποποιήθηκαν και συμπληρώθηκαν 
με το Ν.Δ. 532/70. 

3) Τις διατάξεις του Α.Ν 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4) Το Ν. 1032/80 ΦΕΚ 57Α/80 περί συστάσεως Υπ. 
ΧΟΠ. 

5) Το Ν. 1558/85 ΦΕΚ 137Α/26.7.85 περί συστάσεως 
του ΥΠΕΧΩΔΕ. 

6) Τις διατάξεις του άρθρου 21 του Ν.Δ. 3.4.29 περί 
ΓΟΚ ΦΕΚ 115Α/22.4.29 που διατηρήθηκαν με το άρθρο 
31 παρ. 3 του Ν. 1577/85 περί ΓΟΚ. 

7) Τις με αρ. Ε 123/15/4.11.61, Ε 4546/551/28.3.75, 
Γ 30237/4066/8.10.79 εγκυκλίους της Υπηρεσίας του 
Οικισμού του ΥΔΕ. 

8. Τη με αριθμό Ε 44/7.7.87 εγκύκλιο του Υ.ΠΕ.- 
ΧΩ.Δ.Ε., βλέποντας και: 

1. Την Απ. Νομ. 32137/4.3.72 (ΦΕΚ 66/Δ/18.3.72) 
περί εγκρίσεως του ρυμοτομικού σχεδίου πόλεως Αλιάρ¬ 
του και καθορισμού των όρων και περιορισμών δόμησης 
των οικοπέδων αυτής. 


2. Την επανέγκριση του ρυμοτομικού σχεδίου πόλεως 
Αλιάρτου Απ. Νομ. 2171/83/3.2.84 (ΦΕΚ 142/Δ/ 
21.2.84). 

3. Το 18712/5.3.97 έγγραφο του Δήμου Αλιάρτου που 
διαβιβάστηκαν στην Υπηρεσία μας τα απαπούμενα δικαιο- 
λογητικά. 

4. Την από 10.97 εισήγηση του Τ.Π. και Π.Ε. Λιβα¬ 
δειάς προς το Συμβούλιο Χ.Ο.Π. Ν. Βοιωτίας. 

5. Τη σύμφωνη και ομόφωνη γνωμοδότηση του Συμβου¬ 
λίου Χ.Ο.Π. Ν. Βοιωτίας ως η εισήγηση που διατυπώθηκε 
στο πρακτικό 15ο, θέμα 2ο της 15.10.97. 

6. Το γεγονός ότι από τις διατάξεις αυτής της απόφασης 
δεν προκαλεΐται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε την προτεινόμενη τροποποίηση όπως αυτή 
φαίνεται στο συνημμένο τοπογραφικό διάγραμμα του Δή¬ 
μου Αλιάρτου, μεταξύ των Ο.Τ. 178 και 181 και τη μετατό¬ 
πιση της οικοδομικής και ρυμοτομικής γραμμής από τα ση¬ 
μεία Ε-Η και Ζ-θ στα σημεία Ε-Η’ και Ζ-θ' αντίστοιχα. 

Κατά της παρούσας επιτρέπονται συστάσεις προς την 
Περιφέρεια Στερεός Ελλάδας (Λαμία) για παράβαση Νό¬ 
μου εντός (30) ημερών από τη δημοσίευσή της (Ν. 
2218/94 άρθρο 18 παράγρ. 12). 

Η απόφαση αυτή να δημοσιευθεί στην Εφημερίδα της 
Κυβερνήσεως με το συνημμένο τοπογραφικό διά¬ 
γραμμα. 

Λιβαδειά 14 Απριλίου 1998 

Ο Βοηθός Νομάρχη 
ΙΩΑΝΝΗΣ ΠΕΡΓΑΝΤΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Λΐ /' Λοο 


Ύ ΡΟ Π Ο ί? Ο / # 2 Μ ΤΑ/Χλ/ΑΤΟΤ 

